Not a Second Time

«Not a Second Time» er en sang skrevet av John Lennon (kreditert Lennon/McCartney) som ble fremført og utgitt av The Beatles som nest siste kutt på deres andre album With The Beatles den 22. november 1963. I USA ble sangen utgitt 20. januar 1964 på albumet Meet The Beatles.

 Bakgrunn 

Lennon skrev sangen og var inspirert av Smokey Robinson. William Mann i The Times mente at sangen inneholdt en eolisk skala (opprinnelig uttrykt av Mann: «aeolian cadences»). Lennon skjønte ingenting av hva som mentes med det, og rett før sin død syntes han det begrepet hørtes ut som eksotiske fugler.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 96http://www.beatlesbible.com/1963/12/27/the-times-what-songs-the-beatles-sang-by-william-mann/

 Innspilling 
Sangen ble innspilt 11. september 1963. De første fem tagningene innholdt gitarer, bassgitar (som nesten ikke høres), trommer og Lennons vokal. På de neste fire tagningene (6 – 9) la Lennon på enda et vokal bidrag mens produsent George Martin la på piano.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 35MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 74/75

«Not a Second Time»  ble aldri fremført av The Beatles eller Lennon i offentlig konsert sammenheng.

 Musikere og instrumenter 
John Lennon: akustisk gitar, vokal
Paul McCartney: bassgitar
George Harrison: akustisk gitar
Ringo Starr: trommer
George Martin: piano

 Coverversjoner 

 R. Stevie Moore – på albumet The North (utgitt 1978).
 Robert Palmer – på albumet Clues (utgitt 1980).
 The Pretenders – på en singel i 1990.
The Smithereens – på albumet Meet The Smithereens! (utgitt 2007).

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963
Kategori:Britiske sanger